Source: https://www.slov-lex.sk/static/SK/ZZ/1999/400/20011201.print.html
Timestamp: 2020-04-02 12:04:32+00:00

Document:
400/1999 Z. z.
Časová verzia predpisu účinná od 01.12.2001 do 31.12.2001
ktorým sa ustanovujú podrobnosti o technických požiadavkách na ostatné určené výrobky
Do skupiny „ostatné určené výrobky“ podľa § 9 ods. 1 zákona na účely tohto nariadenia patria výrobky uvedené v prílohe.
Ak sú technické požiadavky konkretizované harmonizovanými slovenskými technickými normami alebo slovenskými technickými normami vhodnými na posudzovanie zhody podľa § 5 ods. 5 a 6 zákona, alebo technickými predpismi podľa § 4 zákona, ktoré sa na ne vzťahujú, a vlastnosti určených výrobkov podľa odseku 1 sú s nimi v súlade, považujú sa technické požiadavky podľa § 7 zákona za splnené.
Výrobca alebo dovozca pri ostatných určených výrobkoch označených vo štvrtom stĺpci tabuľky uvedenej v prílohe písmenom „a“ pred ich uvedením na trh vykoná alebo zabezpečí posúdenie zhody postupom podľa § 12 ods. 3 písm. a) zákona.
Výrobca alebo dovozca pri ostatných určených výrobkoch označených vo štvrtom stĺpci tabuľky uvedenej v prílohe písmenami „b“ alebo „b+c“ pred ich uvedením na trh zabezpečí u autorizovanej osoby podľa § 11 zákona posúdenie zhody typu výrobku (prototypu) najmenej podľa § 12 ods. 3 písm. b) a c) zákona.
Výrobca alebo dovozca poskytuje autorizovanej osobe na účel posúdenia zhody typu podľa odseku 1 tieto podklady:
identifikačné údaje výrobcu alebo dovozcu – meno a priezvisko, pobyt, miesto podnikania a identifikačné číslo fyzickej osoby alebo obchodné meno, sídlo a identifikačné číslo právnickej osoby a miesto výroby výrobku,
technickú dokumentáciu,
vzorku typu výrobku.
Ak vzorka typu výrobku zodpovedá ustanoveným technickým požiadavkám, autorizovaná osoba vystaví výrobcovi alebo dovozcovi certifikát.
Autorizovaná osoba vykonáva v náhodných intervaloch skúšanie vlastností výrobku vo výrobe na preverenie zhody týchto vlastností s certifikovaným typom.
Výrobca alebo dovozca môže okrem postupu podľa odseku 1 po dohode s autorizovanou osobou zvoliť aj ďalšie postupy uvedené v § 12 ods. 3 zákona.
Výrobca alebo dovozca vypracúva technickú dokumentáciu podľa § 12 ods. 4 písm. b) bodu 1 zákona, ktorá umožňuje posúdenie zhody vlastností s ustanovenými technickými požiadavkami.
Technická dokumentácia obsahuje s prihliadnutím na charakter výrobku
všeobecný opis výrobku,
výrobné výkresy, schémy zapojenia zostáv a súčastí, opisy nevyhnutné na porozumenie funkcie jednotlivých častí a celej zostavy a funkcie výrobku, úžitkové vlastnosti výrobku, požiarno-technické, chemické, fyzikálne, fyzikálno-mechanické a biologické charakteristiky výrobku s ohľadom na bezpečnosť spotrebiteľa alebo používateľa, hlavne na ochranu života, zdravia a majetku osôb alebo na ochranu životného prostredia,
návody na obsluhu a používanie výrobku,
upozornenia na nebezpečenstvá a návody na bezpečné používanie aj na výrobku,
zoznam slovenských technických noriem a technických predpisov použitých na posúdenie zhody,
výsledky konštrukčných výpočtov a vykonaných skúšok,
protokoly o skúškach, prípadne certifikáty.
Technická dokumentácia sa vyhotovuje v štátnom jazyku.
Vyhlásenie o zhode podľa § 13 zákona sa vypracúva v štátnom jazyku a obsahuje
identifikačné údaje o výrobku, pri dovážaných výrobkoch údaje o výrobcovi a mieste výroby,
opis, určenie a ostatné údaje o výrobku,
opis použitého postupu posudzovania zhody,
zoznam slovenských technických noriem a technických predpisov podľa § 4 zákona použitých pri posudzovaní zhody,
údaje o autorizovanej osobe, ak vykonala posúdenie zhody,
vyhlásenie výrobcu a dovozcu o tom, že výrobok spĺňa ustanovené technické požiadavky,
dátum a miesto vydania vyhlásenia o zhode s podpisom zodpovednej osoby výrobcu alebo dovozcu.
Výrobca alebo dovozca, ktorý uvádza určený výrobok na trh po 1. januári 2000, doplní vyhlásenie o zhode podľa § 13 zákona a technickú dokumentáciu výrobku podľa požiadaviek uvedených v § 4 ods. 2 najneskôr do 31. marca 2000.
Zrušujú sa všetky výmery a rozhodnutia Úradu pre normalizáciu, metrológiu a skúšobníctvo Slovenskej republiky, ktorými sa vyhlasovali výrobky na hodnotenie, schvaľovanie alebo povinnú certifikáciu podľa doterajších predpisov.
Príloha k nariadeniu vlády č. 400/1999 Z. z.
OSTATNÉ URČENÉ VÝROBKY

References: § 9
 § 5
 § 4
 § 7
 § 12
 § 11
 § 12
 § 12
 § 12
 § 13
 § 4
 § 13
 § 4